รองนายกรัฐมนตรี เปิดเผย กกต.แบ่งเขตการเลือกตั้งเสร็จแล้ว คาดประกาศเร็วๆ นี้
รองนายกรัฐมนตรี เปิดเผย กกต.แบ่งเขตการเลือกตั้งเสร็จแล้ว คาดประกาศเร็วๆ นี้



นายวิษณุ เครืองาม รองนายกรัฐมนตรี กล่าวถึงความชัดเจนเรื่องการแบ่งเขตการเลือกตั้งว่า เป็นหน้าที่ของคณะกรรมการการเลือกตั้ง (กกต.) ในการพิจารณา ส่วนตัวไม่ทราบรายละเอียด แต่หากมีข้อร้องเรียนสามารถส่งมายังรัฐบาลและคณะรักษาความสวบแห่งชาติ (คสช.)ได้ ซึ่งที่ผ่านมาได้รับเรื่องร้องเรียน 2 เรื่อง และได้ส่งไปยัง กกต.แล้ว พร้อมย้ำว่าคำสั่ง คสช.ที่ขยายเวลาให้ กกต.ดำเนินการแบ่งเขตเลือกตั้งนั้น เป็นการขยายเวลาให้ กกต.สามารถทำงานได้โดยไม่ถูกฟ้องร้อง ไม่ได้เป็นการให้อำนาจ คสช.หรือรัฐบาล เข้าไปมีส่วนเกี่ยวข้องกับการแบ่งเขตเลือกตั้ง ทั้งนี้ทราบว่า กกต.ได้แบ่งเขตการเลือกตั้งเสร็จแล้ว คาดว่าจะมีการประกาศในราชกิจจานุเบกษาในเร็วๆ นี้ ซึ่งเมื่อมีการประกาศแล้วก็จะถือเป็นที่สุด ไม่สามารถร้องเรียนในภายหลังได้ เว้นแต่จะไปร้องต่อศาลปกครองเพื่อให้พิจารณา



นายวิษณุ ยังกล่าวถึงการเปิดรับสมัครสมาชิกวุฒิสภา (ส.ว.) ที่มีการตั้งข้อสังเกตประชาชนไม่ค่อยตื่นตัวว่า เรื่องนี้ไม่ใช่เรื่องแปลก เพราะผู้ที่จะต้องตื่นตัวคือผู้ที่มีความประสงค์จะสมัครเป็น ส.ว. ดังนั้นขอเชิญชวนให้ผู้ที่สนใจมาสมัครเป็น ส.ว. ซึ่งเปิดรับสมัครไปจนถึงวันที่ 30 พ.ย.นี้ พร้อมย้ำว่าการเลือกตั้ง ส.ว.เป็นไปอย่างเปิดเผย ไม่ได้ปิดกั้น เพียงแต่ยังไม่ใช่ช่วงเวลานี้ที่จะเปิดเผยได้